|  |
| --- |
| **Kvalitetsstandard for aflastning** **efter § 107 i lov om social service**  |
| **Introduktion** | Greve Kommune bevilger aflastning efter § 107 i lov om social service. Kvalitetsstandarden for aflastning beskriver det politisk fastsatte serviceniveau, som udgør rammerne for tildeling af støtte. Kvalitetsstandarden er opbygget i følgende afsnit: * Formål
* Lovgrundlag
* Ansøgning
* Voksenudredningsmetoden
* Målgruppe
* Indhold og omfang
* Opfølgning og ophør
* Sagsbehandlingstid
* Dokumentation til borgeren
* Godkendelse og administration.
 |
| **Formål**  | Formålet er at aflaste forældre, ægtefælle eller andre nære pårørende, som er primære omsorgsgivere.  |
| **Lovgrundlag**  | Lov om social service § 107, stk. 1 |
| **Ansøgning** | Borgere, som ønsker at ansøge om aflastning, skal henvende sig til Rådgiverteamet i Center for Job & Socialservice i Greve Kommune.  |
| **Voksenudredningsmetoden** | Bevilling af aflastning sker på baggrund af en konkret og individuel udredning af borgerens behov og ressourcer. Greve Kommune anvender Voksenudredningsmetoden (VUM 2.0) i forbindelse med vurdering af om borgeren er omfattet af målgruppen og vurdering af egnet tilbud.VUM 2.0 bruges til at skabe en klar og tydelig sammenhæng mellem borgerens ønsker, funktionsevneniveau og behov for støtte. Den indeholder to vurderinger, en temavurdering og en samlet vurdering. Temavurderingen udreder borgerens funktionsevneniveau under det enkelte tema. Den samlede vurdering er et generelt billede af borgerens funktionsevneniveau og støttebehov. **Temavurdering er skaleret med tal fra:** 0 = Ingen nedsat funktionsevne (ingen, fraværende, ubetydeligt)1 = Let nedsat funktionsevne (en smule, lidt)2 = Moderat nedsat funktionsevne (middel, noget)3 = Svært nedsat funktionsevne (omfattende, meget) 4 = Fuldstændig nedsat funktionsevne. (totalt, kan ikke)**Den samlede vurdering - vurdering af støttebehov - er skaleret fra:**Intet støttebehov (intet, fraværende, ubetydeligt)Let støttebehov (en smule, lidt)Moderat støttebehov (middel, noget)Højt støttebehov (omfattende, meget)Fuldstændigt støttebehov (totalt, kan ikke) |
| **Målgruppe**  | Greve Kommune foretager altid en individuel, konkret vurdering af, om borgeren er omfattet af målgruppen for aflastning. Den overordnede målgruppe for aflastning er borgere, som er bosiddende hos forældrene.Borgeren skal have en betydelig nedsat fysisk eller psykisk funktionsevne og have behov for omfattende hjælp til almindelige daglige funktioner. Borgeren skal som udgangspunkt ikke kunne være alene hjemme.Der foretages en konkret og individuel vurdering af: • Borgerens fysiske og psykiske funktionsevne. • Øvrige tilbud, som borgeren modtager udenfor hjemmet, f.eks. dagtilbud eller klubtilbud. • Forældres eller andre nære pårørendes (søskendes) behov for at blive aflastet, og hjemmets samlede situation og ressourcer.**Samlet vurdering af støttebehov** Den primære målgruppe omfatter borgere med højt støttebehov (omfattende, meget) eller fuldstændigt støttebehov (totalt, kan ikke). Derudover kan aflastning også bevilges til borgere med moderat støttebehov (middel, noget). Målgruppen omfatter som udgangspunkt ikke borgere med intet støttebehov (intet, fraværende, ubetydeligt) eller let støttebehov (en smule, lidt). Det skyldes, at disse borgere ikke vurderes at have et støttebehov, der kræver aflastning for pårørende.  |
| **Indhold og omfang** | **Indhold**Aflastning bevilges som aflastning uden for hjemmet, som udgangspunkt i form af tilbud om dag-, nat- eller døgnophold.Der behøver ikke nødvendigvis at være opstillet mål for borgeren i aflastningen, da formålet er at aflaste de pårørende, der normalt varetager borgerens støttebehov. **Valg af aflastningstilbud**Valg af aflastningstilbud beror på en konkret og individuel vurdering. Der er ikke frit valg af tilbud. Derudover inddrages hensyn til økonomi og netværk. Det er en forudsætning, at tilbuddet er godkendt af Socialtilsynet og fremgår på Tilbudsportalen.**Omfang** • Aflastning bevilges i et antal takstdøgn pr. måned. • Det bevilgede antal takstdøgn kan fordeles på hverdage, weekender og i en sammenhængende periode i ferier. De pårørende/værge træffer selv aftale med tilbuddet om, hvordan bevilling fordeles over året. • Der bevilges som udgangspunkt maksimalt op til 110 takstdøgn pr. år. I særlige tilfælde kan der dispenseres fra dette, hvis de pårørende har behov for at borgeren kommer flere døgn i aflastning. **Betaling** Der opkræves egenbetaling for kost og tøjvask. Dette opkræves af tilbuddet. |
| **Opfølgning og ophør**  | **Opfølgning**Indsatsen vil løbende blive evalueret og tilpasset efter borgerens behov for at sikre, at hjælpen fortsat opfylder sit formål. Hovedreglen er, at Greve Kommune foretager den første opfølgning senest 6 måneder efter bevilling, derefter vil der være opfølgning minimum én gang om året. Ved opfølgningen er der fokus på: • Om ydelsen er udmålt korrekt i forhold til borgerens nedsatte fysiske og psykiske funktionsevne og de pårørendes behov. Herunder øget fokus på antal benyttede takstdøgn i forhold til bevilling og eventuelt justering takstdøgn.  • Om tilbuddet er tilrettelagt og udføres på en tilfredsstillende måde. **Ophør**Indsatsen vil blive afsluttet, hvis borgerens funktionsniveau eller situation ændrer sig og der ikke længere er behov for aflastning.  |
| **Sagsbehandlingstid**  | Op til 12 uger fra ansøgningstidspunkt til afgørelse om aflastning.  |
| **Dokumentation til borgeren**  | * Partshøring
* Skriftlig afgørelse
 |
| **Godkendt af** | Byrådet d. 25. april 2016 Revideret af administrationen d. 31. januar 2019 |
| **Administreres af** | Center for Job & Socialservice. |